CELEX: E2007J0001
Language: et
Date: 2007-10-03 00:00:00
Title: Otsus, 3. oktoober 2007 , kohtuasjas E-1/07: kriminaalmenetlus A suhtes (Advokaatide teenuste osutamise vabadus — nõukogu direktiiv 77/249/EMÜ — EMP lepingu artikkel 7 — EMP protokoll nr 35 — ülimuslikkuse ja vahetu mõju põhimõtted — tõlgenduse kinnitamine)

24.1.2008   
            
            
               ET
            
            
               Euroopa Liidu Teataja
            
            
               C 17/13
            
         
      OTSUS,
   3. oktoober 2007,
   kohtuasjas E-1/07: kriminaalmenetlus A suhtes
   
      (Advokaatide teenuste osutamise vabadus — nõukogu direktiiv 77/249/EMÜ — EMP lepingu artikkel 7 — EMP protokoll nr 35 — ülimuslikkuse ja vahetu mõju põhimõtted — tõlgenduse kinnitamine)
   
   (2008/C 17/09)
   Kohtuasjas E-1/07, kriminaalmenetlus A suhtes — Fürstliches Landgerichti (vürstiriigi kohus) poolt EFTA kohtule esitatud TAOTLUS Euroopa Majanduspiirkonnas (EMP) teenuste osutamise vabadust käsitlevate eeskirjade, eelkõige nõukogu 22. märtsi 1977. aasta direktiivi 77/249/EMÜ (õigusteenuste osutamise vabaduse tulemuslikuma elluviimise kohta) tõlgendamise kohta — langetas kohus, koosseisus esimees Carl Baudenbacher, kohtunik Henrik Bull ja ettekandev kohtunik Thorgeir Örlygsson, 3. oktoobril 2007 järgmise resolutiivosaga otsuse:
   
               1.
            
            
               
                  Riikliku õigusakti säte, mille kohaselt menetlustes, kus osapoolt esindab advokaat või peab kasutama kaitsjat, peab muust EMP riigist pärit advokaat oma teenuste osutamisse kaasama kohaliku advokaadi, kellega koos töötada, ei kuulu EMP lepingu VII lisa punktis 2 viidatud nõukogu direktiivi 77/249/EMÜ (õigusteenuste osutamise vabaduse tulemuslikuma elluviimise kohta) artikli 5 kohaldamisalasse ja kui sellega nõutakse kohaliku advokaadi määramist juhtudel, mil advokaadi esindus ei ole kohustuslik, on see EMP lepingu artikli 36 lõikega 1 ja kõnealuse direktiiviga kokkusobimatu.
               
            
         
               2.
            
            
               
                  EMP lepingus ei eeldata, et direktiivi säte, mis on kaasatud EMP lepingusse, on vahetult kohaldatav ja ülimuslik siseriikliku eeskirja suhtes, millega ei ole suudetud asjaomast EMP eeskirja nõuetekohaselt siseriiklikusse õigusakti üle võtta.